《古冈八景选四 其三 能海归帆》
明代·何龙祯

谁知波浪满前途，到处闻来消息殊。水浅沙寒鱼不饵，停舟晚息客心孤。

风吹古径花盈树，水满长江月在湖。人道故园景物好，笑同归去莫踌躇。

作者简介：何龙祯，字卜熙，号胜虚。新会人。明神宗万历四十一年（一六一三）进士。初授镇江府儒学教授，转学正。寻转工部虞衡清吏司员外郎，出守赣州、凤翔两府知府，累升云南按察司副使兵巡洱海道，寻升太仆寺少卿。清顾嗣协《冈州遗稿》卷五有传。